
КАБЕЛДЖИЯТА
Участници

Мъже:


Жени:


Момчета:


Кабелджията


Робин


Кабелджията-момче

Стивън


+



Хлапе

Рик


Жена 1, 2, 3*
Хал


Линдзи*
Ърл


Журналистка*
Церемониалмайстор

Рики*
+


Секретарка

Журналист*


Табита*
Актьор*


Майка на Стивън

Водещ*


Майка на кабелджията

Мъж 1, 2


Джесика*
Лий*


Сервитьорка

Доналд*


Хедър

Крикет*


Домакиня*
Джери*


Агнес*
Травестит*


Елизабет*
Конрад*


Сестра на Стивън*
Съдружник*


Съседка

Антъни*


Репортерка 1, 2

Говорител 1, 2, 3


Ники*


Сам 

Стан

Джеф*

Джоел*

Тел. секретар

Том Ханкс

Уилиам*

Клинт Ийстуд*

Раул*

Ченге 1, 2, 3

Певец*

Рей

Прислужник*
Диктор*
Сервитьор*

Клиент*

Адвокат*

Затворник 1, 2*

Надзирател 1, 2*

Пит*

Синоптик*

Заседател*

Парамедик*
* Тези герои са с по 1-2 реплики 
Един филм на Бен Стилър

В ролите:

Джим Кери

Матю Бродерик

Участват още:

Лесли Ман

Джордж Сегал

Даян Бейкър

Джак Блек
ЖУРНАЛИСТ
Значи видяхте Рей и си казaхте, „О, да, искам този мъж да ми е любовник. Само че първо трябва да се… промени”. За какво говорите? 

ЖЕНА 1
Това, което предизвикаха малкото ни… недоразумение беше веднъж, когато отказах да правя секс с него. А той ми се разкрещя в лицето, „Щом не искаш, ще се обадя на някоя, която ще поиска”… 

ЖУРНАЛИСТ
О, не. 

ЖЕНА 2
Не мога да спра. 

ВОДЕЩ
Вие спирате на четири хиляди долара. 

АКТЬОР 
Не беше така.
ЖЕНА 3
Ти беше пиян, …а си мислиш, че сме се любили. 

СТИВЪН
Да. 

МЪЖ 1
Защо да е по-различно от обикновен масаж? 

ЖЕНА 2
По-сексуален е. 

МЪЖ 1
Да. 

ЛИНДЗИ
Знам кога един бал е хубав.
ЛИЙ
Добре, може би си права. 
КАБЕЛДЖИЯТА
ЛИНДЗИ
Нямам нужда от снизхождението ти. 
ЛИЙ
Джейми, аз…

ЛИНДЗИ
Неее…! V
ЖУРНАЛИСТКА
Този бивш телевизионен комик… уби хладнокръвно собствения си брат-близнак. 

РИКИ
Днешните ми гости ще разкрият по кой кулинар си падат. 

ДОНАЛД
Г-н Дейвис, обичате ли захар и сметана в окото си? V 

КРИКЕТ
Махай се. 

ЛИНДЗИ
Какво? 

ВОДЕЩ
Започваме от три хиляди…
ДЖЕРИ
Доколкото разбирам, искаш да им кажеш нещо. 

ТРАВЕСТИТ
Ами… аз наистина съм мъж. V 
СТИВЪН
Господи. Къде е този кабелен техник? V Рик Легатос там ли е?
РИК
Здрасти, Бил. 

Музика: Джон Отман
СЕКРЕТАРКА
Търсят те, Рик. 

РИК
Ало. 

СТИВЪН
Здрасти. 

РИК
Как върви преместването? 

СТИВЪН
Ужасно. Кабелджията още го няма. Явно ще дойде някъде между осем вечерта и смъртта ми.

РИК
Моля те, кажи ми, че не си звънял на Робин. 

СТИВЪН
Не, не. Давам й свобода. Не мога да повярвам, че го направи. 

РИК
Не трябваше да й предлагаш да се омъжи за теб. Задушаваш я. 

СТИВЪН
Трябваше само да каже „не”. Нямаше нужда да ме изхвърля. Чувствам се като Феликс Ънгър. 

СЕКРЕТАРКА
Да вървим. 

РИК
Дай ми една минутка. Слушай, …един скромен съвет от мен. Бутни петдесет долара на кабелджията. Ще ти пусне всички канали безплатно. Дори и мръсните. 

СТИВЪН
Не, не. Не ме бива в тия работи. Ами ако откаже? Ще се почувствам като идиот. 

РИК
Никой не отказва. Никога. Затварям. До скоро, приятел. 

СТИВЪН
Чао. 

РОБИН
Здравейте, аз съм Робин Харис. Стивън вече не живее тук. Ако искате да го чуете, звъннете на… VV
Оператор: Робърт Бринкман 
КАБЕЛДЖИЯТА
Кабелджията!

СТИВЪН
Прекрасно. V
КАБЕЛДЖИЯТА
Кабелджията!

СТИВЪН
Не си тръгвай. 
Сценарий: Лу Холц Джуниър
СТИВЪН
Чакай. 

КАБЕЛДЖИЯТА
Кабелджията! 

СТИВЪН
Идвам. 

КАБЕЛДЖИЯТА
Кабелджията!!!
СТИВЪН
Идвам! Не си тръгвай! 

Режисьор: Бен Стилър
КАБЕЛДЖИЯТА
Кабелджията! V
СТИВЪН
Чакай. Върни се. V
КАБЕЛДЖИЯТА
Виж ти, някой все пак се показа. 

СТИВЪН
Трябваше да дойдеш преди четири часа. 

КАБЕЛДЖИЯТА
Така ли? Значи… съм мърда? 

СТИВЪН
Да. Щях да ходя до магазина за мебели, но вече е затворено.   
КАБЕЛДЖИЯТА
Значи изобщо не трябваше да идвам, …смотаняк! Само се занасям. Да действаме. Старото жилище на Макнеър. Не вярвах, че е възможно да се изчистят подовете тук.

СТИВЪН
Какво се е случило? 

КАБЕЛДЖИЯТА
Имаха сума ти котки. Карта за отзиви. Изпрати я, когато свърша. 

СТИВЪН
За шефа ти ли е? 

КАБЕЛДЖИЯТА
Не, за мен е. Падам си перфекционис… префекционис… т! А сега да видим какво е положението. Ммм, …страхотно местенце. V Хайде, бебчо. Хайде, бебчо. Говори ми. Кажи ми къде ти харесва. Хайде. V Здрасти, мамче. Това ли искаш? А? Тук ли го искаш? Говори ми. Как ти се струва? О, да. V Тук е точката ти на удоволствие. Значи… гаджето те изхвърли, а? V
СТИВЪН
Какво? 
КАБЕЛДЖИЯТА
Докато се подготвях забелязах, че преди си имал кабелна на „Честнът” 1268 А. Миналата седмица сметката е била прехвърлена на някоя си Робин Харис. Мирише ми на разбити сърца. 

СТИВЪН
Нямам желание да го обсъждам с теб. Просто инсталирай кабелната. Отивам да се облека. 

КАБЕЛДЖИЯТА
Както кажеш. Не е моя работа. Между другото, …облечи си банския. Съвсем скоро ще сърфираш из каналите. VV
РИКИ
Така завърши четиридесет и четвъртия ден от процеса срещу бившето дете-звезда, Сам Суит, който бе обвинен в хладнокръвното убийство на близнака си Стан. Близнаците бяха звездите на хитовия сериал „Двойни неприятности”, който се излъчваше от седемдесет и седма до осемдесет и четвърта. 

КОНРАД
Кой го счупи? 

САМ / СТАН
Той. 

РИКИ
Но животът им не бе толкова сладък след спирането на сериала. Холивуд ги сдъвка и ги изплю. Разочарованият Сам се захвана с дребни кражби, а пo-чувствителния му брат пропадна с една секта наречена „Братството на приятелите”. Адвокатите продължават …
КАБЕЛДЖИЯТА
Дано изпържат това копеле. 

РИКИ
…известен като „Стресовия синдром на близнаците”. До мен е Робърт Симънс, анализаторът на „Корт Ти Ви”…
СТИВЪН
Какво си направил? 

КАБЕЛДЖИЯТА
О. Подредбата на мебелите и уредите ти предизвикваше леки смущения в приемането на сигнала. Разместих някои неща и поразчистих малко, става ли? 

СТИВЪН
Да, предполагам. 

КАБЕЛДЖИЯТА
Има и няколко формуляра за попълване. Ужасна досада, нали? Тъкмо започваш да опознаваш някого и всичко приключва,  бум-бам. Подпиши тук. V Е, …беше ми приятно. V Тръгвам. V
СТИВЪН
Почакай. 

КАБЕЛДЖИЯТА
Да? 

СТИВЪН
Още нещо… Имам един приятел, …който е дал на кабелния си техник петдесет долара и той му е прекарал всички канали безплатно. Чувал ли си за такова нещо? V
КАБЕЛДЖИЯТА
Имаш предвид – нелегално? 

СТИВЪН
Ами… да. 

КАБЕЛДЖИЯТА
Кой ти го каза? Как се казва? Кажи ми. 

СТИВЪН
Забрави. 

КАБЕЛДЖИЯТА
Предлагаш ми подкуп. Постъпката ти е незаконна. Ако те осъдят за това, могат да те глобят до пет хиляди долара или да прекараш шест месеца в затвора. 

СТИВЪН
Извинявай, беше глупаво, просто се опитвах да завържа разговор. Забрави. V
КАБЕЛДЖИЯТА
А аз просто те стряскам. Много си лесен. Събуди се, сънливко. Помириши амоняка. Ще те освежа. Да го наречем приятелска… услуга.

СТИВЪН
Много мило. 

КАБЕЛДЖИЯТА
Аз съм мил човек. Знаеш ли колко клиенти ме третират като сопол? Сякаш съм някакъв водопроводчик. Това е номерът на пейджъра ми. Само за специални клиенти. Не звъни в компанията. Само ще те накарат да чакаш. 

СТИВЪН
Много ти благодаря. Ще получиш високи оценки от мен. 

КАБЕЛДЖИЯТА
Някой път може да те заведа до сателита, да видиш как работи цялата система. Невероятно е. 

СТИВЪН
Да, можем да отидем някой ден. 

КАБЕЛДЖИЯТА
Утре става ли? 

СТИВЪН
Утре? Утре не мога. 

КАБЕЛДЖИЯТА
Защо? Какво ще правиш? Ще се разкисваш за бившето си гадже? 

СТИВЪН
Не. V
КАБЕЛДЖИЯТА
О. Този път прекалих. Извинявай.
СТИВЪН
Не, не е вярно. 

КАБЕЛДЖИЯТА    
Така ли? Чудесно. Значи утре в шест и половина. 

СТИВЪН
Има двайсет и четири стаи, …всяка от които може да бъде превърната в дом от сто и тридесет квадрата. Съоръжението има басейн с олимпийски размери, …два тенис корта, …фитнес зала и театрална сцена, ако обитателите искат да изиграят „Оклахома”. 

СЪДРУЖНИК 1
Оклахома! 

СТИВЪН
И най-важното… – възможно е просрочване на ипотеката. Ако им извадим оферта, …ще я купим без пари. V
ХАЛ
Хей, Стиво! Трудна задача, но ти се справи. Как се чувстваш? 

СТИВЪН
Добре. 

ХАЛ
Чух, че имаш някакви… семейни проблеми. 

СТИВЪН
Да. С Робин преживяваме труден момент, затова се изнесох. Но мисля, че е само временно. 

ХАЛ
Може ли да бъда откровен? Ако оплескаш този проект, не моят задник ще пострада. Имам ти пълно доверие, просто… знаеш какво имам предвид.
СТИВЪН
Схванах. 

МЪЖ 2
По-търпелив съм. И по-любящ. 

АНТЪНИ
Да, казаха ми. Никой, който ни гледа сега не вярва, че може да подобри нещо в живота си. Ако са добре финансово, към което много хора се стремят, тогава пък връзката им не върви, защото са твърде заети с финансовите си дела. 

ГОВОРИТЕЛ
Обадете се сега и ще ви дадем „Системата за личен успех” за трийсетдневно безплатно ползване у дома ви. V
КАБЕЛДЖИЯТА
Стив! Стивън! Стиви, време е да тръгваме. Стиви! Здравей, приятел. Хайде, слизай. Какво чакаш, специална покана ли? Скачай на купонджийския микробус. V
СТИВЪН
Как е? 
КАБЕЛДЖИЯТА
Здрасти, приятел. Пийнах няколко питиета, по-добре се закопчай. Хей. Шегувам се. Благодаря ти, че дойде. Повечето хора си мислят, че кабелната е нещо, което излиза от стената. Никога не се замислят как работи всъщност. 

СТИВЪН
Къде отиваме? 

КАБЕЛДЖИЯТА
Ще се повозим по информационната супермагистрала. VV Понякога идвам тук, за да си прочистя ума. Да се стегна. V Ето я и нея. В момента изпраща информация и забавления на милиони задоволени граждани. 

СТИВЪН
Много впечатляващо. 

КАБЕЛДЖИЯТА
Нали? Знаех, че ще го оцениш. V Бъдещето е сега! Скоро всеки американец ще има кабелна, телефон и компютър. На един канал ще можеш да посетиш Лувъра, а на друг – да погледаш женски кеч в калта. Ще можеш да пазаруваш от къщи или да играеш на видеоигри с приятеля си във Виетнам. Възможностите са неограничени! Когато бях малък, майка ми работеше нощем. Не познавам баща си. Но телевизията бе винаги с мен. 

СТИВЪН
Разбирам те. Баща ми беше вкъщи, но все едно, че го нямаше. 

КАБЕЛДЖИЯТА
Кофти. Сигурно имаш проблеми с изоставянето. Реалността вече не е „Татко знае най-добре”. Тя е като здрав ритник в лицето някоя събота вечер с подкован работен ботуш „Кодиак” и екскурзия до болницата пребит и окървавен… за пластична операция. Но това, което не ни убива ни прави по-силни, нали? V
СТИВЪН
Знаеш ли, …брат ми е логопед. V
КАБЕЛДЖИЯТА
Е, и? 

СТИВЪН
Няма значение. 

КАБЕЛДЖИЯТА
Доста си хлътнал по твоята мадама, а? 

СТИВЪН
Да, липсва ми. Предложих й да се омъжи за мен, а тя ме изхвърли. 

КАБЕЛДЖИЯТА
Мразя това. 

СТИВЪН
Да, каза ми, …че я притискам твърде много. 
КАБЕЛДЖИЯТА
Жените са лабиринт, приятелю. Може ли да съм откровен? Не мисля, че я слушаш. Опитваш се да й кажеш каквото тя иска да чуе. А тя само иска да копнееш да разгадаеш тайнствената й същност. Целия сложен разкош на жената. Ако любовта ти е всеотдайна, …тя ще ти се върне десетократно. 

СТИВЪН
Прав си. Удивително прозрение. 

КАБЕЛДЖИЯТА
Знам. Това бе финалната реплика в петъчното шоу на Джери Спрингър. V Знаеш ли? Жените си умират за „Безсъници в Сиатъл”. Дават го по Ейч Би О. Ето ти стръвта. 
СТИВЪН
Робин обича този филм. 

КАБЕЛДЖИЯТА
Като всички. Следващия път като я чуеш, кажи й, че си приготвяш вечеря и в момента го гледаш. Постарай се да звучиш… щастливо. Веднага ще дотърчи. 

СТИВЪН
Може и да опитам. Малко ми е неудобно да го кажа, но дори не знам името ти. 

КАБЕЛДЖИЯТА
Наистина ли искаш да го знаеш? Сериозно? 

СТИВЪН
Да. V
КАБЕЛДЖИЯТА
Ърни Дъглас. Но приятелите ми викат Чип. V
СТИВЪН
Довиждане. 
КАБЕЛДЖИЯТА
С това днешното ни предаване завърши. Цък. 

СТИВЪН
Аз не те слушам. Правя се, че разбирам, но… просто казвам нещата, които си мисля, че искаш да чуеш. Но аз наистина копнея да науча цялата ти тайнственост и сложен разкош. 
РОБИН
О. 

СТИВЪН
Съгласен съм, че една временна раздяла може да ни се отрази добре. Така че не ти се сърдя. 

РОБИН
Понякога е здравословно. 

СТИВЪН
Права си. Е, …това исках да ти кажа. Трябва да се връщам в офиса. V
РОБИН
Чакай. Какво ще правиш утре? 

СТИВЪН
Ще си сготвя вечеря, ще гледам някой филм. Дават „Безсъници в Сиатъл”. 

РОБИН
Сериозно? Обичам този филм. 

СТИВЪН
Защо не дойдеш да видиш новия ми апартамент,  ако си свободна? 

РОБИН
Може и да дойда. 

СТИВЪН
Да бе. V
ТАБИТА
Здравейте, аз съм Табита Сорен с новините на Ем Ти Ви. Днес обвинението по случая „Сам Суит” пусна запис от обаждането на Сам на деветстотин и единайсет в нощта, когато е убил брат си. Не забравяйте, че г-н Суит си призна месец по-късно. 

САМ
Господи! Мили Боже! Застреляли са брат ми. Мисля, че е била някаква азиатска банда. Видях някого – приличаше на азиатец… и говореше на непознат език. Сигурен съм, че беше… азиатец. 

РИК
Господи, …същата контузия като миналото лято. 

КАБЕЛДЖИЯТА
Здрасти. И вие ли играете тук? Странно, …тъкмо минавах насам и реших да видя дали има ентусиасти за баскетбол. 

РИК
Чудесно. Трябва ни човек. 

СТИВЪН
Това е Чип Дъглас, кабелният техник. 

КАБЕЛДЖИЯТА
Запознахме се преди седмица, когато го свързвах. Но сякаш се познаваме цял живот. 

РИК
Сериозно? Колко романтично. Е, Чип Дъглас, ти си в моя отбор. Да започваме. 

КАБЕЛДЖИЯТА
Няма начин. Ще играя със Стивън. 

ДЖЕФ
Ще мина откъм тях. Хайде. 

КАБЕЛДЖИЯТА
Чакайте, трябва да загрея. Не искам да разтегна мускул. VV Да започваме. 

СТИВЪН
Добър ли си? 

КАБЕЛДЖИЯТА
Подавай ми и ще разбереш. 

ДЖЕФ
Пробвай я. 

КАБЕЛДЖИЯТА
Изглежда добре. Да видим какво можеш, Бяла Сянка. Салам е свободен. Подай му. 

ДЖЕФ
В коридор …

КАБЕЛДЖИЯТА
Това бяха крачки. Крачки! 

РИК
Както кажеш, Чип. 

КАБЕЛДЖИЯТА
Ясно. Значи играем по затворническите правила. VV Подай ми. V Свободен съм, Стивън. Подай ми.  

СТИВЪН
Чип, насам. VV
КАБЕЛДЖИЯТА
Обичам тази игра! 

ДЖОЕЛ
Май приключихме. 

РИК
Радвам се, че доведе приятеля си, Стивън. 

КАБЕЛДЖИЯТА
Хей, Рик. Това беше първата ми забивка. Благодаря за помощта. V
СТИВЪН
Какво правиш? 

КАБЕЛДЖИЯТА
Говоря глупости. 

СТИВЪН
Ти развали мача. 

КАБЕЛДЖИЯТА
Не ми харесва тона ти. Приятелите не бива да си говорят така. 

СТИВЪН
Какви ги дрънкаш? Ние не сме приятели. Аз едва те познавам. 

КАБЕЛДЖИЯТА
Ами да се опознаем. Ще те черпя един „Хайнекен”. 

СТИВЪН
Прибирам се. 

КАБЕЛДЖИЯТА
До скоро тогава. И аз трябва да се изкъпя и да свърша това-онова. 

СЕКРЕТАР
Имате единайсет нови съобщения. 

СТИВЪН
Страхотно. 

МАЙКАТА НА СТИВЪН


Стивън, мама е. Обади ми се. Все пак, още съм ти майка. 

ЪРЛ
Не ме ядосвай. Стивън, обади се на майка си. 

КАБЕЛДЖИЯТА
Здрасти, просто исках да те чуя. Звънни ми на пет пет пет четири три две девет. Как е, Стив? На уличен телефон съм. Вдигни, ако си там. Вдигни, вдигни, вдигни, вдигни, вдигни, вдигни, вдигни... Добре, ще ти звънна от къщи. Вече съм у дома, звънни ми като се прибереш. Цяла нощ ще съм тук. Здрасти, пак съм аз. Тъкмо пуснах една вода. Чудех се дали не си звънял. Чао. Май си играем на телефонна криеница, а? V Тъкмо си суших косата и ми се стори, че телефонът звънна. Какво ти става? Все едно, обади се. Ще поговорим. Стивън, този твой секретар е… Мамка му!

РОБИН
Здрасти.

СТИВЪН
Здравей. Радвам се да те видя.

РОБИН
И аз. V Как е работата? 

СТИВЪН
Добре. 

РОБИН
Как е Хал? 

СТИВЪН
Хал ли? Откъде да започна. Този тип няма визия. Все едно, че работия за г-н Магу. А и тази прическа…

РОБИН
Знам. 

СТИВЪН
Просто е… напълно безполезен. Мисля, че го мразя. 

РОБИН
Радвам се да видя, че си добре. 

СТИВЪН
А аз се радвам просто да те видя. Трябва да започва вече. V По дяволите. Кучи син. Няма кабелна. Момент, знам какво да направя. Кабелният техник ми е приятел. Аз съм специален клиент. Само трябва да му звънна и ще я оправи за нула време. V
КАБЕЛДЖИЯТА
Здрасти. Проблем с кабелната ли имаш? 

СТИВЪН
Да, няма сигнал. 

КАБЕЛДЖИЯТА
Сериозно? Значи ми се обади. Странно как всички звънят само когато им трябва нещо. Така ли се държиш с хората? 

СТИВЪН
Бях доста зает. Можеш ли да я пуснеш? Робин е тук. V Моля те, много е важно. 

КАБЕЛДЖИЯТА
А да ми се обадиш… не е? 

СТИВЪН
Съжалявам. Ще ми помогнеш ли? V 

КАБЕЛДЖИЯТА
И защо да го правя? Прекарах ти безплатна телевизия. А ти какво си направил за мен? 

СТИВЪН
Каквото кажеш. Само кажи, бързо. 

КАБЕЛДЖИЯТА
Утре вечер излизаме. 

СТИВЪН
Дадено. Както кажеш. 

КАБЕЛДЖИЯТА
Господ да те поживи. Твърде добър си с мен. Наистина. V Хоп. Готово. V
СТИВЪН
За какво беше този кабел? 

КАБЕЛДЖИЯТА
Само за ефект. До утре, Стивън. Красива е. Не я целувай. Дори не я докосвай. Трябва да й устоиш на всяка цена. Един ден ще получиш отплата. V Разбираш ли? Приятно гледане. 

ТОМ ХАНКС
Прилича на учителката ми от трети клас. 

РОБИН
Бързо стана. 
СТИВЪН
Да. 

РОБИН
Добре ли си? 

СТИВЪН
Да, да. Не изглеждам ли добре? 

ХЛАПЕ
Няма ли да прочетеш нещо? 

ТОМ ХАНКС
Не. Не става така. Предпочитам да се видя… с жена, която харесвам. Имам усещане за тях. Почерпи ги едно питие…

ХЛАПЕ
Или парче пица? 

ТОМ ХАНКС
Чудя се дали още става така. 
ХЛАПЕ
Не. Те те черпят. 

ТОМ ХАНКС
Започвам да го забелязвам. 
ХЛАПЕ
Ако се ожениш пак, ще правиш ли секс с жена си? 
ТОМ ХАНКС
Надявам се. 

ХЛАПЕ
А тя ще ти търка ли гърба? 

ТОМ ХАНКС
Какво? 

ХЛАПЕ
Във филмите жените винаги търкат гърба на мъжете си и крещят по време на секс. 

ТОМ ХАНКС
Откъде знаеш? 

ХЛАПЕ
Джед има кабелна. 

МАЙКАТА НА КАБЕЛДЖИЯТА


Миличък. Мама трябва да излиза вече. 

КАБЕЛДЖИЯТА-МОМЧЕ


Кога ще си имам братче? Обеща ми, че ще имам братче, с което да си играя. 

МАЙКАТА НА КАБЕЛДЖИЯТА


Точно затова мама трябва да излезе. Просто си седи там с г-н Бавачка и той ще се погрижи за теб. И не стой толкова близо до телевизора. Ще ти разложи мозъка. 

УИЛИАМ
Ако не можете да се държите цивилизовано…

ДЖЕСИКА
Защо не ми вдигаш? 

КЛИНТ ИЙСТУД
Трябва ли всеки път да зарязвам работата си щом телефонът звънне? 

ДЖЕСИКА
Знаеш ли, че от ноздрите ти излизат пламъчета, когато си ядосан? 

КЛИНТ ИЙСТУД
Стига, Евелин, трябва да тръгвам. 
КАБЕЛДЖИЯТА
Между другото, съжалявам за вчера. Бях в доста странно настроение. Как мина при теб. Не ги отваряй. 

СТИВЪН
Много добре. Ще видим. Виж, за онази вечер…

КАБЕЛДЖИЯТА
Нали не надничаш? Стига де. Искам да бъде изненада. 

СТИВЪН
Нямам нужда от изненади. Къде отиваме? 

КАБЕЛДЖИЯТА
В най-хубавия ресторант в града. Сезам, …отвори се. 

СТИВЪН
„Средните Векове”? V
КАБЕЛДЖИЯТА
Знаех си, че ще ти хареса. Идвам тук два пъти седмично. 

СЕРВИТЬОРКА
Добре дошли в „Средните Векове”. Аз съм вашата слугиня, Мелинда. Какво да ви донеса от бара? 

КАБЕЛДЖИЯТА
По една халба ейл за мен и за моя оръженосец. Той воюва вече цели две седмици и е зажаднял като пустинник за едно ледено пиво и за женска плът. 

СЕРВИТЬОРКА
Веднага се връщам, господарю. 

КАБЕЛДЖИЯТА
Благодаря, хубавице. V Бум бам. 

СТИВЪН
Благодаря. Слушай, трябва да ти кажа нещо. Малко ми е трудно…

КАБЕЛДЖИЯТА
Задръж. Шоуто започва. 

ЦЕРЕМОНИАЛМАЙСТОР


Добре дошли… на едно удивително пътуване… в миналото. Това… са „Средните Векове”!

КАБЕЛДЖИЯТА
О да. Да, да, да. 

ЦЕРЕМОНИАЛМАЙСТОР


Готови ли сте… за една вечер на пируване и спорт, която никога няма да забравите? 

КАБЕЛДЖИЯТА
Да! 

ЦЕРЕМОНИАЛМАЙСТОР


А сега… станете и аплодирайте рицаря на вашата секция. 

КАБЕЛДЖИЯТА
Нека игрите да започнат! Синият рицар е кралят. Червеният рицар да го духа. Ти губиш, Червени рицарю. Свършено е с теб. Долу Червеният рицар. Долу, долу, долу… V Накажи го. V 
СТИВЪН
Може ли нож и вилица? 

СЕРВИТЬОРКА
В средновековието е нямало прибори, затова няма и тук, в „Средните Векове”. Искате ли още пепси? 

СТИВЪН
Нямате прибори, а имате пепси? 

СЕРВИТЬОРКА
Хей, имам много работа. V 
КАБЕЛДЖИЯТА
Може ли кожата ти? 

СТИВЪН
Да. 

КАБЕЛДЖИЯТА
Гледай сега. V „Мълчанието… на агнетата”. „Здравей, Кларис. Радвам се да те видя отново”. V 

СТИВЪН
Господи. Слушай, трябва да знаеш, че това няма нищо общо с теб…

ЦЕРЕМОНИАЛМАЙСТОР


Стигнахме до кулминацията на състезанието, дами и господа. А сега двама благородници от нашата публика… ще се бият на живот и смърт, за да разрешат спора си. Mоля господарят Стивън Ковакс… и лорд Чип Дъглас… да заповядат на арената. 

КАБЕЛДЖИЯТА
Хайде. 

СТИВЪН
Какво става? 

КАБЕЛДЖИЯТА
Изглежда ще се бием, Стивън. 

СТИВЪН
Това част от шоуто ли е? 

КАБЕЛДЖИЯТА
Не. Но прекарвам безплатна кабелна на всички рицари. А те понякога имат нужда от истински бой. 

СТИВЪН
Безопасно ли е? 

КАБЕЛДЖИЯТА
Разбира се. За какво са ти доспехите? Хайде. 

СТИВЪН
И какво трябва да правим? Ще внимаваме да не се нараним, нали така? 

КАБЕЛДЖИЯТА
Не мога да слушам инструкциите ти… – ти си мой кръвен враг… и сега ще умреш. V
СТИВЪН
Само по-полека, става ли? V 

КАБЕЛДЖИЯТА
Добра маневра. Нуждата е майка на изобретателността. V Ела насам… да ти пръсна мозъка. V Кракът ми! Схвана се. 

СТИВЪН
Добре ли си? V
КАБЕЛДЖИЯТА     
Вече да. Да! V
СТИВЪН
Господи… V
КАБЕЛДЖИЯТА
Така те искам. Нека им покажем. VV Ослепях! Очите ми! 

СТИВЪН
Не ти вярвам. Това е поредният номер. 

КАБЕЛДЖИЯТА
Значи така, а? Добре. Искаш да играем грубо? Татко го умее. Също като боя между Спок и Кърк от „Стар Трек”. Най-добри приятели принудени да се бият. VV
СТИВЪН
Не е смешно, Чип. Ще престанеш ли? 
КАБЕЛДЖИЯТА
Името ми е Спок. Ако не се бием до смърт, …ще убият и двама ни. 

СТИВЪН
Това не е „Стар Трек”. V
КАБЕЛДЖИЯТА
Сбогом, Джим. V
ЦЕРЕМОНИАЛМАЙСТОР


Страхотна битка. Яжте. Пирувайте! Бързо. Трябва да яхнете коня си. Хайде, …качвайте се. Този не се шегува. 

СТИВЪН
Не го прави. 

ЦЕРЕМОНИАЛМАЙСТОР


На добър час. 

КАБЕЛДЖИЯТА
Така ни е било писано. 

СТИВЪН
Не е вярно. 

КАБЕЛДЖИЯТА
Вярно е. 

СТИВЪН
Не, не е. 

КАБЕЛДЖИЯТА
Напротив.
СТИВЪН
Не е. 

КАБЕЛДЖИЯТА
Е! 

СТИВЪН
Не е. 

КАБЕЛДЖИЯТА
Е! 

СТИВЪН
Не е. V Добре ли си? Добре ли си? V
КАБЕЛДЖИЯТА
Поздравления, сър. Победихте ме. Но ще се срещнем пак. V Да! 
КАБЕЛДЖИЯТА
О, да. О, да. Чу ли това? 

СТИВЪН
Да. 

КАБЕЛДЖИЯТА
Благодаря. Имаш инстинкти на истински боец. 

СТИВЪН
Трябва да призная, че се почувствах адски могъщ с онова копие. 

КАБЕЛДЖИЯТА
Ако Робин те бе видяла днес, щеше да ти се моли да я приемеш. Казвам ти, рицарите никога не остават на сухо. V
СТИВЪН
Да отидем пак другата седмица. V
СЕКРЕТАР
Нямате нови съобщения. 

КАБЕЛДЖИЯТА
Никой не те обича. Между другото… – оставих нещо в хола онзи ден. Би ли отишъл да видиш? Просто малко оборудване. V Какво мислиш? 

СТИВЪН
Какво си направил? 

КАБЕЛДЖИЯТА
Изглежда някой се е погрижил да ти поднови домашните уреди за забавление. Широкоекранен телевизор, …караоке машина „Делукс”… и убийствен звук, пред който дори Джордж Лукас ще подмокри гащите. 

СТИВЪН
Влизал си тук докато ме е нямало? 

КАБЕЛДЖИЯТА
Иначе как да ги внеса вътре? Чрез осмоза? 

СТИВЪН
И колко струва всичко това? 

КАБЕЛДЖИЯТА
На практика нищо. Имам една връзка, …специален клиент. Аз му помагам и той ми помага. 

СТИВЪН
Слушай, не мога да ги приема. Просто не е редно. 

КАБЕЛДЖИЯТА
Защо не? Ти ми даде нещо много по-ценно. Приятелство. 

СТИВЪН
Да, ти също, така че сме квит. Моля те, не го приемай лично, но трябва да върнеш тези неща. V
КАБЕЛДЖИЯТА
Добре. Един приятел има пикап и работи до събота. Става ли тогава?

СТИВЪН
Да, няма проблем. 

РОБИН
Здравейте, аз съм Робин Харис. Стивън вече не живее тук. Ако искате да го чуете, звъннете на пет пет пет три осем три седем. 

СТИВЪН
Здрасти, Робин, Стивън е. Опитвам се да се свържа с теб. Е, аз съм в офиса. Звънни ми. Чао. 

ХАЛ
Как си? 

СТИВЪН
Добре. 

ХАЛ
Радвам се. Дръж курса. Задникът ти е заложен. 

СТИВЪН
Да. 

СЕКРЕТАРКА
Робин на втора линия. 

СТИВЪН
Здравей. Онази вечер прекарах страхотно. Кога ще те видя пак на диванчето ми? 

КАБЕЛДЖИЯТА
Днес май няма да мога. Утре става ли? 

СТИВЪН
Чип! 

КАБЕЛДЖИЯТА
Знаех си, че само така ще ми вдигнеш. Слушай, …оборудването скоро си заминава. Хайде да отнемем девствеността на онова караоке. 

СТИВЪН
Какво искаш да кажеш? 

КАБЕЛДЖИЯТА
Утре вечер, караоке парти у вас. Без „ако” или „но”. Е, може няколко „но”-та. Големи. 
СТИВЪН
Отиваш на среща? Мислех, че ни беше хубаво онази вечер. 
РОБИН
Да, така е, …но това не означава, че пак сме заедно. Сам каза, че временната раздяла е полезна. 

СТИВЪН
Да, разделени един от друг, но без други хора. Това не е временна раздяла. Ти си с друг. 

РОБИН
Стивън, обичам те, но трябва да тръгвам. Чао. 

СТИВЪН
Чао. V
КАБЕЛДЖИЯТА
Това е знак, че трябва да си поживееш. Тя се забавлява, прави го и ти. 
СТИВЪН
Може би си прав. 

КАБЕЛДЖИЯТА
Много си прав, че съм прав. 

СТИВЪН
Почти забравих. Купих ти нещо. 

КАБЕЛДЖИЯТА
Нали каза, че сме квит? Нарушаваш правилата. 

СТИВЪН
Застреляй ме. 

КАБЕЛДЖИЯТА
Какво е това? V
НАДПИС
РАЗДЕЛЕТЕ СЕ С ФЪФЛЕНЕТО ЗА ТРИЙСЕТ ДНИ 

КАБЕЛДЖИЯТА 
О, …доктор Суиърс.

СТИВЪН
Брат ми смята, че ще ти помогне за фъфленето. 

КАБЕЛДЖИЯТА
Това е… нямам думи…
СТИВЪН
Нищо особено. 

КАБЕЛДЖИЯТА
Напротив. Напротив! За мен е. Вече имам мисия. Това ще е най-готиното караоке парти, което си виждал. V Време е за джаз! 

СТИВЪН
Страхотни приятели имаш. 

КАБЕЛДЖИЯТА
Това са просто „специални клиенти”. Леле. Тревога, мацка на два часà. Какво омайниче. Не гледай натам. 

СТИВЪН
Пак се занасяш с мен. 

КАБЕЛДЖИЯТА
Направо си е изгубила ума по теб. 

СТИВЪН
Млъквай. 

КАБЕЛДЖИЯТА
Кови желязото докато е горещо. Който се двоуми, мастурбира. Върви. V 

СТИВЪН
Здрасти, …аз съм Стивън. 

ХЕДЪР
Хедър. 

СТИВЪН
Искаш ли една бира? 

ХЕДЪР
По-добре текила. 
СТИВЪН
Ей сега. V
КАБЕЛДЖИЯТА
Здрасти, Рик. Ще стане хубава снимка. Благодаря, че прие поканата ми. 

РИК
Стивън ме покани. 

КАБЕЛДЖИЯТА 
Погледни го. Прекарва си страхотно. Той се променя, Рик. Ще трябва да се примириш с това. 

РИК
Не знам що за птица си, „Чип Дъглас”, …но ще разбера. 

КАБЕЛДЖИЯТА
Не задълбавай много. Можеш да се изгориш на разтопената лава. V 

РИК
Изчезвам оттук. V
РАУЛ
Много ви благодаря. V 
КАБЕЛДЖИЯТА
Прелестните звуци на Раул, дами и господа. 

РАУЛ
Благодаря. 

КАБЕЛДЖИЯТА
Раул, днес мед капеше от гласа ти. 

ЧЕНГЕ
Изпей ни нещо. 

КАБЕЛДЖИЯТА
Не, не, не мога. Наистина. V Добре де, добре. V Борих се със закона и законът победи. Сигурно си спомняте как Джеферсън Еърплейн изпълняват това парче във филма за Ролинг Стоунс и кошмара им в Алтамонт „Дай ми подслон”. Нощта, в която Ангелите на Ада от Оукланд постигнаха своето. Днес… е мой ред. 

ПЕВЕЦ
Едно, две, три. VV  
СТИВЪН
С какво се занимаваш? 

ХЕДЪР
Не те чувам. Искаш ли да поговорим оттатък? 

СТИВЪН
Добре. VVV
КАБЕЛДЖИЯТА
Току що при нас се роди бебе, дами и господа. Трябва ни линейка до скелето. „Затворете вратата, затворете врататаааа. О, да!” V Сега е лятото на любовта. Да оставим птичките сами. Усмивка! Ще стане страхотна снимка. 

КАБЕЛДЖИЯТА
Добро утро, любовнико. Как сме днес? Взех назаем този суичър. Дано не възразяваш. Яйца с бекон, след минутка. 

СТИВЪН
Къде е Хедър? 

КАБЕЛДЖИЯТА
Чух я да си тръгва рано сутринта. Мръсник такъв. 

СТИВЪН
Каква нощ! Точно от това имах нужда. 

КАБЕЛДЖИЯТА
Ще ти кажа нещо. Изглеждаш като нов човек. 

СТИВЪН
Чувствам се като нов човек. Бях свикнал да ме отблъскват. Наистина я харесвам. 

КАБЕЛДЖИЯТА
Почерпката беше от мен. V
СТИВЪН
Каква почерпка? 

КАБЕЛДЖИЯТА
Този път платих аз, ти ще платиш следващия. V Яйцата ти ще изстинат. 

СТИВЪН
Какво да платя? V
КАБЕЛДЖИЯТА
Как така „какво да платиш”? Жените. V 

СТИВЪН
Искаш да кажеш, че Хедър е проститутка? V 

КАБЕЛДЖИЯТА
Разбира се. Да не мислиш, че можем да имаме такава жена, ако не си платим? V
СТИВЪН
Не мога да повярвам. 

КАБЕЛДЖИЯТА
Хей, хей, хей… всичко е наред. Съвсем чиста е. Преспах с нея преди седмица… и се уверих, че е първо качество. Здрав съм като бик… и не съм прокапал. Искаш ли сок? 

СТИВЪН
Шегуваш се. Тя ти е приятелка. Просто пак си играеш с мен, нали?

КАБЕЛДЖИЯТА
Де да имах такива приятелки. 

СТИВЪН
Махай се от дома ми. 

КАБЕЛДЖИЯТА
От какво се срамуваш? Знам, че тя е работещо момиче, но те хареса. Дори можеше да минеш безплатно. Кой знае? 

СТИВЪН
Махай се. Не искам да те виждам повече. Робин никога няма да ми го прости. 

КАБЕЛДЖИЯТА
Имам разрешение на този проблем. Не й казвай. Щом искаш да се върне при теб, ще ти помогна. 

СТИВЪН
Не искам помощта ти. Просто искам да се разкараш оттук. И си вземи нещата. 

КАБЕЛДЖИЯТА
Трябва да се запиташ защо го правиш, Стивън. Мисля, че започваш да се саботираш сам. 

СТИВЪН
Вън!

КАБЕЛДЖИЯТА
А всичко вървеше толкова добре. Защо го правиш? Дори ти приготвих закуска…

СТИВЪН
Вън. Вън! Вън!
КАБЕЛДЖИЯТА
Ще оправя нещата, Стивън. Обещавам. 

СТИВЪН
Вън! 

КАБЕЛДЖИЯТА
Всичко ще е наред. 

СТИВЪН
Вън! 

КАБЕЛДЖИЯТА
Това е само бабуна на пътя, Стивън. Ще оправя всичко. 

ДОМАКИНЯ
Да ви помогна с нещо? 

КАБЕЛДЖИЯТА
Не. Имам среща с един човек. V
РЕЙ
Извинявай за снощи. Прибрах се от фитнеса и веднага съм заспал. V 
ПРИСЛУЖНИК
Благодаря. 

РЕЙ
Гейл ми каза, че наскоро си приключила връзката си. Как се чувстваш? Сигурно ти е тежко. 

РОБИН
Не точно. Просто… в момента сме в застой. 

РЕЙ
В застой? Значи имаш нужда да презаредиш. V Много си секси. 
РОБИН
Какво? 

РЕЙ
Чу ме. V
КАБЕЛДЖИЯТА
Работиш много. Почини си. V
РЕЙ
Извинете, може ли за момент? Хей, какво стана с пилето ни? 

СЕРВИТЬОР
С пилето ви? 

РЕЙ
Има ли шанс яйцата да се излюпят? Би ли проверил какво е положението, приятелю, ако не те затруднява? Съжалявам, че те разкарвам. Видя ли го? Невероятно. Боже, ставам истеричен. За какво говорехме? За работата ти. Харесва ли ти? 

РОБИН
В момента е истинска лудница. Опитваме се да…

РЕЙ
Чакай, задръж за малко. Ще отида да се освежа и веднага се връщам. Искам да ми разкажеш за работата си. Любопитен съм. Хей, какво стана с пилето ни? V
КАБЕЛДЖИЯТА
Добър апетит. 

КЛИЕНТ
Благодаря. 

КАБЕЛДЖИЯТА
Добър вечер, сър. 

РЕЙ
Здрасти, Стреч. 

КАБЕЛДЖИЯТА
Хубава… вечер, нали? 

РЕЙ
Да, не е зле. 

КАБЕЛДЖИЯТА
Разбира се. Тук времето винаги е приятно. Зимите са удивително меки. V Ако ви трябва нещо, само кажете. Каквото и да е. 

РЕЙ
Няма нужда. Всичко е под контрол. Невероятно. 

КАБЕЛДЖИЯТА
Няма да ме затрудниш. 

РЕЙ
Хей, какъв ти е…? 

КАБЕЛДЖИЯТА
Хората рядко се възползват от всичките ми услуги. Ще ти помогна да се измиеш. Чистотата е път към светостта. V Ти си на среща. Трябва да изглеждаш добре. V Това ще се погрижи за блясъка. А сега да оскубем веждите. Обича ме, не ме обича, …обича ме, …не ме… обича! Малко „Хосе Ебер”, …аромат от „Алфалфа”… и бум-бам, готови сме за подсушаване. Уха, право в целта. Ще заболи малко, Джийн. V Смучи го. Засмучи въздуха. Знаеш ли, в момента ми приличаш на Дизи Гилеспи. V Солени фъстъци. V Не се тревожи за бакшиша. Но ще ти дам един съвет. Стой далеч от Робин. Тя е заета. Лека нощ. 

ГОВОРИТЕЛ
Днес в центъра се случи необичаен инцидент – един мъж бе пребит от нападател, преоблечен като прислужник. Жертвата не може да говори след неочакваното нападение. Полицейският художник направи тази скица по описания на свидетели. Ще се върнем след малко. 
ДИКТОР
Днес по Ю Пи Ен: процесът, който развълнува нацията. Всички очакваме присъдата. Но поне няма да ви се наложи да чакате филма.

САМ
Лигльо. 

СТАН
Обичам те. 

САМ
Винаги си бил гаден лигльо. 

СТАН
Сами, недей. 

САМ
Кой плаче сега, а? 

ДИКТОР
Ерик Робъртс е Сам и Стан Суит в „Братко, мили братко: Убийството на Стантън Суит”. Препоръчителен родителски контрол. 

РОБИН
Кой е? 

КАБЕЛДЖИЯТА
Кабелният техник. 

РОБИН
Кабелната си е наред. 
КАБЕЛДЖИЯТА
Имам поръчка за Робин Харис. Пълен пакет. С всички платени канали. 

РОБИН
Не съм го поръчвала. V 
КАБЕЛДЖИЯТА
Явно си имате таен обожател. V
РОБИН
Да не се казва Стивън? 

КАБЕЛДЖИЯТА
Не мога да кажа. 

РОБИН
Хайде де. 

КАБЕЛДЖИЯТА
Не, обещах на Стивън да не казвам. Господи, какво направих? Не съм ви казал аз. 

РОБИН
Един момент. VV
КАБЕЛДЖИЯТА
Виж ти.

АГНЕС
Мъжките вещици са най-лошите. 

EЛИЗАБЕТ
Той не е вещица. V
КАБЕЛДЖИЯТА
Готово. Приключих. 

РОБИН
Добре. 

КАБЕЛДЖИЯТА
Горе беше доста горещо. V 
РОБИН
Е, …приятел ли сте на Стивън? 

КАБЕЛДЖИЯТА
Гордея се, че съм. Наскоро му прекарах кабелна и просто си паснахме. Сприятелихме се.  

РОБИН
Излизате ли често? 

КАБЕЛДЖИЯТА
Не много. Той се е посветил на вас. Може би прекрачвам границата като ви го казвам, …но той ви мисли за много фин човек. 

РОБИН
О. Той ли го каза? 

КАБЕЛДЖИЯТА
На всеки пет минути. Вече ми писна да го слушам. Шегувам се. Той е добър човек. 

РОБИН
Да. 

КАБЕЛДЖИЯТА
Спомена, че имате… някакви проблеми. 

РОБИН
Да. Малко е сложно. 

КАБЕЛДЖИЯТА
Винаги е. Веднъж предложих на една жена да се оженим. Тя каза, че иска да помисли. Решихме да се разделим за кратко и да преосмислим чувствата си. Да си дадем свобода. V Но тя вече не е сред нас.

РОБИН
О. Съжалявам. 

КАБЕЛДЖИЯТА
Понякога не знаеш какво имаш докато не го изгубиш. Обещайте ми, че никога няма да скачате с бънджи в Мексико. Там просто нямат закони за това. 

РОБИН
Обещавам. 

КАБЕЛДЖИЯТА
Е, …май казах твърде много. V
РОБИН
Благодаря ви. 

КАБЕЛДЖИЯТА
Грижете се за него. За всеки косъм от главата му. 

СТИВЪН
Извинете. Ало? 

РОБИН
Обичам те. 

СТИВЪН
Робин? 

РОБИН
Да. 

СТИВЪН
О, …и аз те обичам. 
РОБИН
Много мило от твоя страна. Нямаше нужда да го правиш. 

СТИВЪН
Ами… аз исках. 

РОБИН
Безплатна телевизия. Само ти можеш да направиш такова нещо. 

СТИВЪН
О. Исках да направя нещо за теб, но… без да ти нарушавам свободата, така че…

РОБИН
Може би не трябва да си създаваме повече правила. 

СТИВЪН
Добре. 

РОБИН
Обади ми се после, ако искаш. 

СТИВЪН
Разбира се. Ще ти звънна като се прибера. 

РОБИН
Добре. Чао. 

СТИВЪН
Чао. 

РИК
Стивън? Готов ли си за рок?!

СТИВЪН
Господи, концертът…

РИК
Какво? 

СТИВЪН
Робин се обади. Мисля, че ще се съберем отново. 

РИК
Значи пак ме зарязваш? Нямам думи. Всеки път едно и също. Няма да го търпя повече. V
СТИВЪН
Не ми се сърди. Защо не отидеш с някой друг? 

РИК
Да. Мога да заведа кабелния си техник. V 

СТИВЪН
Ще ти звънна по-… V 
КАБЕЛДЖИЯТА
Страхотен екип сме. Аз подготвям всичко, а ти жънеш.  

 

СТИВЪН
Какво? 

КАБЕЛДЖИЯТА
Робин. Аз ти я върнах. Склоних я.
СТИВЪН
Откъде знаеш, че се събрахме? 

КАБЕЛДЖИЯТА
Безплатната кабелна е висш афродизиак, Стивън. 

СТИВЪН
Не искам да се месиш в живота ми. 

КАБЕЛДЖИЯТА
Знам. Беше ми кофти за онази вечер. Исках да ти се реванширам. Какво ще правиш? Да гледаме някой филм. V
СТИВЪН
Виж, …благодарен съм ти, че ми помогна с Робин. Но разбери ме… – ще трябва да се боря със зъби и нокти, за да не оплескам връзката ни пак. Ти си много готин, …но в момента просто нямам никакво време за нов приятел, …разбираш ли? V
КАБЕЛДЖИЯТА
Какво искаш да кажеш? 

СТИВЪН
Не искам да съм ти приятел. V
КАБЕЛДЖИЯТА
Оценявам честността ти. Стреляш право в целта. 

СТИВЪН
И всичко е наред? 

КАБЕЛДЖИЯТА
Голямо момче съм. Нищо не е станало. V
СТИВЪН
Сигурен ли си? 

КАБЕЛДЖИЯТА
Аха. Добре съм. 

РОБИН
Ало.

КАБЕЛДЖИЯТА
Здрасти, аз съм Чип Дъглас.

РОБИН
Чип Дъглас? 

КАБЕЛДЖИЯТА
Кабелният техник. 
РОБИН
О. Здрасти. Какво има? 

КАБЕЛДЖИЯТА
Малко ми е неудобно, че ви звъня, но… се тревожа за Стивън.

РОБИН
Защо? 
КАБЕЛДЖИЯТА
Нещо не е наред. Напоследък не е на себе си. Забелязала ли сте нещо? 

РОБИН
Не, …всъщност нещата вървят доста добре. 

КАБЕКДЖИЯТА
Хубаво. Много се радвам. 

РОБИН
Трябва ли да се тревожа? 

КАБЕЛДЖИЯТА
Не. Сигурно се превръщам в истерик. V Но нека си отваряме очите. 

РОБИН
Добре.
КАБЕЛДЖИЯТА
Добре.

РОБИН
Чао. 

КАБЕЛДЖИЯТА
Чао-чао. 

ХАЛ
Искам да кажа нещо. Стиви, …ти успя. Сложи твоите и моите кашони на масата и направо им взе акъла. Браво на теб. Сега сигурно ще му дадат моята работа. Да преминем към следващия въпрос. 

СЕКРЕТАРКА
Стивън! 

ХАЛ
Току що сключихме сделка за обектите в центъра. След като смъкнахме тази тежест от плещите си, трябва да помислим и за нов архитект… 

СЕКРЕТАРКА
Трябва да поговорим. 

СТИВЪН
После. 
ЧЕНГЕ
Има ли Стивън Ковакс тук? 

СТИВЪН
Да. Аз съм Стивън Ковакс. Какъв е проблемът? 

ЧЕНГЕ
Арестуван си, синко. 

СТИВЪН
Какво? 

ХАЛ
Какво е направил? 

ЧЕНГЕ
Приел е открадната собственост. 

СТИВЪН
Какво? Не знам нищо за никаква… Чакайте малко…

ЧЕНГЕ
Ще говориш, когато те питат. 

ЧЕНГЕ 2
Имате право да запазите мълчание. Всичко, което кажете може да бъде използвано срещу вас в съда. Имате право на адвокат. Разбирате ли? 

СТИВЪН
Не съм приемал никакви крадени стоки. 

КАБЕЛДЖИЯТА
Луксозна караоке уредба … Широкоекранен телевизор… ще подмокри-подмокри-подмокри гащите…

ЪРЛ
Не мога да повярвам, че си го направил. 

СТИВЪН
Нищо не съм направил. 

ЪРЛ
Подарил ти е широкоекранен телевизор и хай фай система? Нима очакваш да ти повярвам? Знаеш ли на майка ти какво й е? 

СТИВЪН
Вярно е, кълна се. 

ЪРЛ
И защо си приел такива екстравагантни подаръци? 

СТИВЪН
Не знам. Не трябваше. 

ЪРЛ
Какво става с теб, Стивън? Друсаш ли се? Трева ли пушиш? 

СТИВЪН
Добре съм! Нищо не съм направил. Обадете се на кабелния ми техник. 

АДВОКАТ
Стивън, полицията го провери. Никой с името Чип Дългас не работи в кабелната компания. 

СТИВЪН
Станала е грешка. Това не е истина. 

ЪРЛ
О, истина е и направо съсипва майка ти. 

СТИВЪН
Кога ще ме измъкнете оттук? 

АДВОКАТ
За съжаление днес няма да има изслушване за гаранциите. Ще трябва да прекараш уикенда в затвора. 

ЗАТВОРНИК 1
Нова мръвка. Хубавец. 

НАДЗИРАТЕЛ
Млъквай. V
ЗАТВОРНИК 2
Позволи ми да ти се представя. Викат ми Помпата и ще ти бъда приятел. 

НАДЗИРАТЕЛ
Заключи! 

СТИВЪН
Нещо ново? 

КАБЕЛДЖИЯТА
Здравей, Стивън. Дойдох веднага щом чух.  

СТИВЪН
Как е истинското ти име? 

КАБЕЛДЖИЯТА
Лари Тейт. Но в момента това не е важно. Трябва да те измъкнем оттук. Гледах те по телевизията и мисля, че открих вратичка в случая ти. Ще говоря със съдията за правото ти на изслушване. Ще задействам системата на закона. 

СТИВЪН
Защо ми причиняваш това? 

КАБЕЛДЖИЯТА
Не аз, ти сам си го причини. 

СТИВЪН
Ти ме натопи. 

КАБЕЛДЖИЯТА
Не. Дадох ти урок. Мога да съм най-добрият ти приятел или най-лошият ти враг. Явно предпочиташ второто. Дойдох, за да те утеша. Докосни я. Хайде, трябва ти човешки контакт. 

СТИВЪН
Няма да я докосна. V Какво правиш? Недей. Престани! 

КАБЕЛДЖИЯТА
Знам как се чувстваш в момента. 
СТИВЪН
Престани веднага, чуваш ли? 

КАБЕЛДЖИЯТА
Дойдох за теб. 

СТИВЪН
Не го прави. Исусе, ще ме убият заради теб. Махай се. 

КАБЕЛДЖИЯТА
О, Били, …шегувам се. Помниш ли „Среднощен Експрес”? Оливър Стоун спечели „Оскар” за най-добър сценарий. Наистина е страхотен. 

СТИВЪН
Охрана, …това е човекът, който ме натопи. Арестувайте го! 

КАБЕЛДЖИЯТА
Здрасти, Бърни, как е спортния пакет? Радвам се. V Между другото, …не се тревожи за Робин. Аз ще се погрижа много добре за нея. 

СТИВЪН
Ако я докоснеш, ще те убия. 

НАДЗИРАТЕЛ 2
Край. Хайде, тръгваме. V
КАБЕЛДЖИЯТА
Това е краят на днешното предаване. Цък. 
РИК
Нарочно ме отсвири. 

СТИВЪН
Този тип ми играе номера. 

РИК
Казах ти да не излизаш с него. 

СТИВЪН
Каза ми да му предложа пари за безплатна кабелна. 

РИК
А казах ли ти да вдигате караоке парти? Голдман. 

СТИВЪН
Рик, …под гаранция съм. V
РИК
Добре. Ще помоля приятеля ми от „Проучвания” да го проследи. Как му беше името? 

СТИВЪН
Каза, че се казва Лари Тейт, но отначало ми се представи като Чип Дългас. 

РИК
Чип Дъглас, Чип Дъглас, …защо ми звучи толкова познато?

РОБИН
Добре ли си? 

СТИВЪН
Да, да. 

РОБИН
Не си добре. Когато кажеш, че си добре, знам, че не си добре. 

СТИВЪН
Просто не ми се идваше. Мразя да посещавам нашите. V
КАБЕЛДЖИЯТА
Нали е страхотен? Шегувам се. Заповядай, психо. 

СТИВЪН
Какво прави той тук. 

РОБИН
Аз го поканих. 

СТИВЪН
Поканила си го? Кога? 

РОБИН
Онзи ден обядвахме заедно. 

СТИВЪН
Какво, обядвала си с него?! 

РОБИН
Изглеждаш страхотно. 

КАБЕЛДЖИЯТА
А ти си видение. Здравей, Стивън. Изглеждаш отпочинал. 

СТИВЪН
Ела тук. 
КАБЕЛДЖИЯТА
Какво има? Усещам странни вибрации от теб. 

СТИВЪН
Може би, защото тъкмо излизам от затвора, където ти ме изпрати. Би трябвало веднага да те заведа в полицията. 

КАБЕЛДЖИЯТА
Щом така си решил. Но не искам да показвам на Робин това. 

СТИВЪН
Копеле! 

КАБЕЛДЖИЯТА
Стига де. Хайде просто да се позабавляваме. Значи Стивън ме преследва с онази бойна брадва… и я размахва като откачен. Викам му, „Хей, това е само шоу. Какво искаш да докажеш?”

СЕСТРА НА СТИВЪН 

Той винаги приема всичко насериозно. 

КАБЕЛДЖИЯТА
На мен ли го казваш. За малко да ми отсече главата. V Играли ли сте на „Порно парола”? Това е версията за възрастни на популярната телевизионна игра. Робин, ти си в моя отбор. 

РОБИН
Добре. 

КАБЕЛДЖИЯТА
Стивън, …ти ще си с мама. А вие сте съдии. Избирам си дума. V Паролата е… вагина. 

СТИВЪН
Не искам да играя. 

ЪРЛ
Хайде, Стивън. 

СТИВЪН
Жена. V Жена. 

МАЙКАТА НА СТИВЪН


Мъж? 

СТИВЪН
Не. 

КАБЕЛДЖИЯТА
Добре. V Пенис. V Пенис. V Пенис. 

РОБИН
Вагина? 

КАБЕЛДЖИЯТА
Да!

РОБИН
Да. Да. 

КАБЕЛДЖИЯТА
Да. Тя си има вагина. Тя си има вагина. 

ЪРЛ
Щях да кажа „член”. 

КАБЕЛДЖИЯТА
Добре. Започвате да схващате. V Паролата… е… „зърно”. 

СТИВЪН
Пасувам. 

ЪРЛ
Хайде, Стивън, не бъди толкова задръстен. 

СТИВЪН
Гърда. V Гърда. 

МАЙКАТА НА СТИВЪН



Цица? 

КАБЕЛДЖИЯТА
Добре. Запомни какво каза той. Твърдо. V
РОБИН
Ерекция? 

КАБЕЛДЖИЯТА
Не. Но се радвам, че забеляза. 

ПИТ
Твой ред е. 

СТИВЪН
Център. V Център. V Център! 
МАЙКАТА НА СТИВЪН


Зърно? 

ЪРЛ
Това е! 

КАБЕЛДЖИЯТА
Позна. V Паролата е… не знам как да го кажа… онова малкото нещо…
СТИВЪН
Не! Не мога да го кажа на майка ми. 

ЪРЛ
Хей, тя е голямо момиче. Ще го понесе. 

СТИВЪН
Не, аз бях дотук. Няма да играя повече. Достатъчно. Край! 

КАБЕЛДЖИЯТА
То е само кожа, Стивън. 

СТИВЪН
Не! Писна ми. Няма повече да играя на „Порно парола” с него. 

ЪРЛ
Наистина мисля, че преиграваш, Стивън. 

СТИВЪН
Не преигравам. Той заблуди всички ви. Изобщо не е такъв. Той е психопат и престъпник. 

КАБЕЛДЖИЯТА
Успокойте се. Знаехме, че ще стане така. 

СТИВЪН
Нищо не става, …ясно ли ти е? 

КАБЕЛДЖИЯТА
Стивън, …ти си на безопасно място с хора, които те обичат. Нали така? 

ВСИЧКИ
Да, разбира се... 

СТИВЪН
Мразя те. Махни се от живота ми. 

КАБЕЛДЖИЯТА
Насочва целия си гняв срещу мен. По-добре да си вървя. 

РОБИН
Не. Не си отивай. Стивън, държиш се като задник. 

СТИВЪН
Какво?!

РОБИН
Виждаш ли какво става? Стигна до дъното. 
СТИВЪН
Стой далеч от мен. 

КАБЕЛДЖИЯТА
Чуй ме. Точно тук започва лечението. Хайде. Хайде. Робин ми показа белега на лявото си рамо. Много е секси. V 
ЪРЛ
Стивън!

ПИТ
Какво ти става, човече? V
КАБЕЛДЖИЯТА
Благодаря ви за хубавата вечер. Време е да си вървя. V Прощавам ти. Дано само и неврологът ми мисли така. 

СТИВЪН
Някой забеляза ли, че закъснях? 

СЕКРЕТАРКА
Какво говориш? Тук си вече от час. V 
НАДПИС
ЗДРАВЕЙ, СТИВЪН, ИМАМ ПОДАРЪК ЗА ТЕБ V
РОБИН
Как е Хал? 

СТИВЪН
Откъде да започна? Този тип няма визия. Все едно, че работя за г-н Магу. Чудя се как на никой от корпорацията не му дойде ума да го уволни. А и тази прическа, …просто е кошмарна за гледане.
РОБИН
Знам. 

СТИВЪН
Прическа… прическа…
РОБИН
Знам, знам…
СТИВЪН
Мамка му. Толкова е жалък. Мразя го, мразя го, мразя го, мразя го, мразя го... V Чудя се как на никой от корпорацията не му дойде ума да го уволни? Всеки знае, че той е съвсем безполезен… съвсем безполезен… съвсем безполезен… 

СТИВЪН
Аз… не те мразя. 

ХАЛ
Махай се! 
СТИВЪН
Прическа… прическа…
СТИВЪН
Чип! Чип! Не е смешно. Къде си? V 

КАБЕЛДЖИЯТА
Ако го построиш, той ще дойде. VV
СТИВЪН
Ало?

РИК
Бинго! „Моите трима синове”. 

СТИВЪН
Чип и Ърни Дъглас. 

РИК
Имам списък на всеки кабелен техник уволнен през последните четири години. Чуй някои от имената. Мъри Слотър, …Джордж Джетсън, …Жан Люк Пикар. На един дори му е харесвало да му викат „Голямото Рагу”. 

СТИВЪН
Кармайн от „Лаверни и Шърли”.  
РИК
Колко тъжно, че го знаеш. Както и да е,  …преди шест месеца кабелната компания е уволнила някой си Дарън Стивънс. Сигурно си спомняш шефа му, …Лари Тейт… от едно шоу наречено… „Омагьосани”. 

СТИВЪН
Значи… дори не работи в компанията? 

РИК
Точно така. Изритали са го за тормоз на клиенти. Този тип е луд за връзване. На твое място щях да заключа всички врати. 

ГОВОРИТЕЛ
Ново развитие по делото срещу Сам Суит. Съдебните заседатели са уведомили съдията, че са близо до присъда и че искат да заседават до късно вечерта. Ще ви държим в течение. 

СИНОПТИК
Утрото в Сентървил бе ясно и слънчево, но влажността се увеличава и облаците се снишават и сгъстяват. Според радарите ни, над Центървил се задава буря… V
КАБЕЛДЖИЯТА
Кабелджията! V Кабелджията! V Кабелджията! V Исусе Христе! V Кабелджията! VV Добре, тръгвам си. Изчезвам. До скоро. Чао. VV Само исках да сме приятели. Какво толкова?! VV
СТИВЪН
Ало? 

КАБЕЛДЖИЯТА 
Колко жалко. Можехме да сме кръвни братя. Но ти си твърде себичен. Ужасна досада. Наистина.  

СТИВЪН
Рик ми каза, че са те уволнили от кабелната компания. Ти дори не си истински кабелен техник. 

КАБЕЛДЖИЯТА
Задръж за малко. Имам друго обаждане. VV
СТИВЪН
Престани, знам, че си ти. 

КАБЕЛДЖИЯТА
Извинявай, докъде бях стигнал? 

СТИВЪН
Не го прави. Трябва да има някакъв начин да оправим нещата. 

КАБЕЛДЖИЯТА
Ще ми се да е така. Уморен съм Стивън. Много уморен. 

СТИВЪН
Може ли да поговорим? Къде си? 

КАБЕЛДЖИЯТА
С удоволствие, …но имам среща с една приятелка. Мисля, че я познаваш. 
СТИВЪН
Стой далеч от нея!
КАБЕЛДЖИЯТА
Сбогом, Стивън. Цък. 
СТИВЪН
Робин! Робин! 

СЪСЕДКА
Замина преди малко с някакъв кабелен техник. 

СТИВЪН
Знаете ли накъде тръгнаха? 

СЪСЕДКА
Не, …но го чух да казва, че ще се повозят по… информационната супермагистрала. 
КАБЕЛДЖИЯТА
Бъдещето е сега! Скоро всеки американец ще има собствен телевизор, телефон и компютър. На един канал ще можеш да посетиш Лувъра, а на друг – да гледаш женски кеч в калта. Ще можеш да пазаруваш от къщи… или да играеш на някоя видеоигра… с приятеля си във Виетнам. V
РОБИН
Искам да се прибера вкъщи. Тревожа се за Стивън.    

КАБЕЛДЖИЯТА
Стивън! Стивън! Стивън, Стивън… VV
РОБИН
Помощ!

СТИВЪН
Робин?! Къде си? 

РОБИН
Стивън!

СТИВЪН
Идвам. V
РОБИН
Помощ! 

СТИВЪН
Дръж се. V
РОБИН
Внимавай. 

КАБЕЛДЖИЯТА
Да, Стивън, …внимавай. V „Сушата не е мит. Виждал съм я”. Кевин Костнър, „Воден Свят”. 
РОБИН
Остави го на мира. 

КАБЕЛДЖИЯТА
Не знам защо е тази врява. Гледал съм го шест пъти. Жесток е. Не е ли странно, че се озовахме тук? Сериозно. V Ще трябва да се постараеш повече, Стивън. Стивън! Стивън! Фъфленето ми изчезна. V Ах ти, глупав кучи сине! 

РОБИН
Престани. Стивън! 

КАБЕЛДЖИЯТА
Идвам. V Проблемът на истинския живот е, …че няма страшна музика. V Хубав скок, Спайдърмен. 
СТИВЪН
Господи. V 
КАБЕЛДЖИЯТА
Стивън се обади на ченгетата. „Лоши момчета, какво ще направите?” Би ли се поместила малко? Благодаря. V Ето го и нашият герой. 

СТИВЪН
Спокойно. 

КАБЕЛДЖИЯТА
Не трябваше да става така. 

СТИВЪН
Защо сме тук? Какво си намислил? 

КАБЕЛДЖИЯТА
Всъщност, …нямам никакъв план. Просто живея за мига. Развихрям се. Все пак, трябва да признаеш, че мястото е идеално за край. 

СТИВЪН
Край на какво? 

КАБЕЛДЖИЯТА
Като във филма „Златното око”. 

СТИВЪН
Не, не, нищо подобно. Не сме в някакъв си филм. Това е реалността. Има разлика. 

ЧЕНГЕ 3
Полиция. Нахлули сте в забранена зона. V
КАБЕЛДЖИЯТА
Само исках да съм ти приятел. Но се провалих. V
ЧЕНГЕ 3
Намирате се в забранена зона с високо напрежение.. 

КАБЕЛДЖИЯТА
Какво? Я пак? V Ясно. Искате да се успокоя и да… седна пред телевизора, нали? V Никога не беше до мен, нали, майко? Очакваше Майк и Керъл Брейди да ме възпитат. Аз съм незаконният син на Клеър Хъкстейбъл. Аз съм изгубеният Кънингам. Научих истините за живота, …гледайки „Истините за живота”. Господи. V Това е. V Точно това трябва да направя. Да! 

СТИВЪН
Не, не, да не си посмял. Недей! Слез оттам. Всички… ще отидем да пийнем по един „Хайнекен”. 

РОБИН
Да. 

КАБЕЛДЖИЯТА
Вече не съм жаден. V Сбогом. 

СТИВЪН
Не! V Никъде няма да ходиш. 

КАБЕЛДЖИЯТА
Всичко е наред. Вече разбирам мисията си. 

СТИВЪН
Недей така. Имаш нужда от помощ. Всички сме самотни. 

КАБЕЛДЖИЯТА
Да, …но аз съм наистина самотен. Погледни ме само. V 

СТИВЪН
Ще се оправиш. Ще ти бъда приятел. Само се изкачи. 

КАБЕЛДЖИЯТА
Не. Твърде късно е за мен. Но има още много кабелни техници и технички, които все още имат шанс. Не разбираш ли, Стивън? V Някой трябва да убие Бавачката. V
РЕПОРТЕРКА
Това е моментът, който цяла Америка очакваше. Току що ни уведомиха, че…
РЕПОРТЕРКА 2
…съдът е готов да произнесе присъдата. 

НИКИ
Съдебните заседатели всеки момент ще произнесат присъдата на Сам Суит… VV
ГОВОРИТЕЛ
Това е часът на истината за г-н Суит. 
ЗАСЕДАТЕЛ
Джейкъб Суит е признат за… V
ЪРЛ
Не. Хайде. Хайде… V
ЦЕРЕМОНИАЛМАЙСТОР


Специален клиент, друг път. VVV
КАБЕЛДЖИЯТА
Петдесет и първи отряд. Имаме ранен. Възможна гръбначна травма. Дикси, …ще ни трябва интравенозна система и лактат, веднага. Жизнени показатели. Пуснете и система с лидокаин. Готови за дефибрилация. Назад! V
СТИВЪН
Чакайте. V
КАБЕЛДЖИЯТА
Всичко ще бъде наред с вас. Грижи се за него, Робин. Той е добър човек. 

СТИВЪН
Така и не ми каза истинското си име. 

КАБЕЛДЖИЯТА
Още ли… искаш да го научиш? 

СТИВЪН
Да. V
КАБЕЛДЖИЯТА
Рикардо. Рики Рикардо. V Дрън-дрън. Пак те занасям. VV
РОБИН
Да си вървим у дома. V
ПАРАМЕДИК
Дръж се, друже. Ще се оправиш, приятел. V
КАБЕЛДЖИЯТА
Хей. Наистина ли съм ти приятел? 

ПАРАМЕДИК
Разбира се. 

ПРЕВОДАЧ
Йосиф Йосифов

